O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlari to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlari tasdiqlansin (ilova qilinadi).
 2. O‘zbekiston Respublikasi Oliy Majlisi Qonunchilik palatasining qo‘mitalari:
 O‘zbekiston Respublikasi Oliy Majlisi Qonunchilik palatasining 2015-yilga va keyingi yillarga mo‘ljallangan tashkiliy-huquqiy tadbirlar, qonun ijodkorligi va nazorat-tahlil ishlari dasturida ko‘rsatilgan, doimiy asosda bajarilishi nazarda tutilgan, shuningdek 2015-yilda qisman bajarilmagan tadbirlar amalga oshirilishini davom ettirsin;
 O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlariga kiritilgan har bir tadbir (qonun loyihasi) bo‘yicha ish rejalari ishlab chiqilishini ta’minlasin;
 o‘z ishi to‘g‘risidagi har choraklik hisobotlar, shuningdek O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlarida nazarda tutilgan tadbirlar bajarilishining borishi to‘g‘risida axborot tayyorlanishini ta’minlasin;
 O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlarida nazarda tutilgan tadbirlarning o‘tkazilish muddatlari o‘zgarishi mumkinligi to‘g‘risida O‘zbekiston Respublikasi Oliy Majlisi Qonunchilik palatasi Kengashini o‘z vaqida xabardor etsin;
 O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlarida nazarda tutilgan tadbirlarga tayyorgarlik ko‘rish, ularni o‘tkazish va sarhisob qilish jarayoni ommaviy axborot vositalarida keng yoritilishini O‘zbekiston Respublikasi Oliy Majlisi Qonunchilik palatasining Axborot xizmati bilan birgalikda ta’minlasin.
 3. O‘zbekiston Respublikasi Oliy Majlisi Qonunchilik palatasi Spikerining o‘rinbosarlari O‘zbekiston Respublikasi Oliy Majlisi Qonunchilik palatasining o‘zlariga biriktirilgan qo‘mitalarning O‘zbekiston Respublikasi Oliy Majlisi Qonunchilik palatasi faoliyatining 2016-yilga mo‘ljallangan asosiy yo‘nalishlarida nazarda tutilgan tadbirlarni bajarishga doir faoliyati samarali muvofiqlashtirib borilishini ta’minlasin.
 4. Ushbu qarorning ijro etilishi yuzasidan nazorat qilish O‘zbekiston Respublikasi Oliy Majlisi Qonunchilik palatasi Spikerining o‘rinbosarlari zimmasiga yuklatilsin.